
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού προσόντων, επιλογής και δοκιμασίας για την 
απόκτηση άδειας Βοηθού Μηχανοδηγού και άδειας οδηγήσεως 
(Μηχανοδηγού) σιδηροδρομικών μονάδων έλξεως και αυτοκινητα¬ 
μάξων του Οργανισμού Σιδηροδρόμων Ελλάδος (Ο.Σ.Ε.), που κι¬ 


νούνται με μηχανές εσωτερικής καύσεως . 1 

Ψήφιση Ο.Ε.Τ. κοινότητας Πηλϊου Ν. Εύβοιας. 2 

Αναπροσαρμογή εφάπαξ αποζημιώσεως Φορτ/τών Λιμένα Καβά¬ 
λας» . 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 18173/2171 (1) 


Τροποποίηση Κανονισμού προσόντων, επιλογής και δοκιμασίας για την 
απόκτηση άδειας Βοηθού Μηχανοδηγού και άδειας οδηγήσεως (Μηχα¬ 
νοδηγού) σιδηροδρομικών μονάδων έλξεως και αυτοκινηταμαξών του 
Οργανισμού Σιδηροδρόμων Ελλάδος (Ο.Σ.Ε.), που κινούνται με μηχα¬ 
νές εσωτερικής καύσεως. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΡΓΑΣΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 10 παρ. 1 και 12 παρ. 5 του Ν.Δ. 674/70 
«Περί ιδρύσεως Οργανισμού Σιδηροδρόμων Ελλάδος» (Α' 192), όπως αυ¬ 
τές κωδικοποιήθηκαν σε ενιαίο κείμενο με το Β.Δ. 532/72 «Περί Κωδικο- 
ποιήσεως εις ενιαίο κείμενον των περί ιδρύσεως του Οργανισμού Σιδηροδρό¬ 
μων Ελλάδος (Ο.Σ.Ε.) ισχυουσών διατάξεων» (Α’ 161). 

2. Τις διατάξεις του άρθρου 19 παρτ. 1 και 2 του Ν. 1735/87 «Προσλή¬ 
ψεις στο δημόσιο τομέα, κοινωνικός έλεγχος πολιτικά δικαιώματα και άλ¬ 
λες διατάξεις» (Α’ 195). 

3. Την 404/75 γνωμοδότηση του Γ' Τμήματος του Ν.Σ.Κ. 

4. Την με αριθ. πρωτ. 18834/301/17.5.82 απόφασή μας (Β' 413). 

5. Την με αριθ. 780/12.3.91 απόφαση του Διοικητικού Συμβουλίου του 
Ο.Σ.Ε. «περί τροποποιήσεως κανονισμού προσόντων, επιλογής και δοκιμα¬ 
σίας για την απόκτηση άδειας Βοηθού Μηχανοδηγού και άδειας οδηγή¬ 
σεως (Μηχανοδηγού) σιδηροδρομικών μονάδων έλξεως και αυτοκινηταμά¬ 
ξων του Οργανισμού Σιδηροδρόμων Ελλάδος (Ο.Σ.Ε.), που κινούνται με κι¬ 
νητήρες εσωτερικής καύσεως». 

6. Το με αριθ. πρωτ. 155598/17.5.91 έγγραφο του Ο.Σ.Ε., αποφασί¬ 
ζουμε: 

Εγκρίνουμε την απόφαση του Δ.Σ. του Ο.Σ.Ε. με αριθμό 780/12,3.91, 
που αφορά τροποποιήσεις, συμπληρώσεις και προσθήκες νέων άρθρων στον 
κανονισμό προσόντων επιλογής και δοκιμασίας για την απόκτηση άδειας 
Βοηθού Μηχανοδηγού και άδειου; οδηγήσεως (μηχανοδηγού) σιδηροδρομι¬ 
κών μονάδων έλξεως και αυτοκινηταμαξών του Οργοινισμού Σιδηροδρό¬ 
μων Ελλάδος (Ο.Σ.Ε.), που κινούνται με κινητήρες εσωτερικής καύσεως, 
όπως παρακάτω: 


Άρθρο 1 

Ο τίτλος του Κανονισμού και το Εισαγωγικό εδάφιο του άρθρου 1 δια¬ 
μορφώνονται όπως παρακάτω: 

«ΚΑΝΟΝΙΣΜΟΣ 

Προσόντων επιλογής και δοκιμασίας για την απόκτηση άδειας Βοηθού 
Μηχανοδηγού και άδειας οδηγήσεως (Μηχανοδηγού) σιδηροδρομικών μο¬ 
νάδων έλξεως του Οργανισμού Σιδηροδρόμων Ελλάδος Ο.Σ.Ε. 

ΚΕΦΑΛΑΙΟ Α’ 

Άδεια Βοηθού Μηχανοδηγού 

Άρθρο 1 
Απόκτηση άδειας 

Οι υποψήφιοι για την απόκτηση άδειας Βοηθού Μηχανοδηγού σιδηρο¬ 
δρομικών μονάδων έλξεως, απαιτείται όπως: 

.......» 

Άρθρο 2 

Το άρθρο 2 του Κανονισμού διαμορφώνεται όπως παρακάτω: 

«Άρθρο 2 

Υποψήφιοι 

Οι υποψήφιοι μπορούν να προέρχονται: 

α) Από προσωπικό που υπηρετεί στον Ο.Σ.Ε. 

β) Από προσωπικό που προσλαμβάνεται με τις διατάξεις της Νομοθεσίας 
που ισχύει.» 

Άρθρο 3 

Οι παράγραφοι 1 και 2 του άρθρου 3 του κανονισμού διαμορφώνονται 
όπως παρακάτω: 

Άρθρο 3 

Προσόντα υποψηφίων 

1. Η ηλικία των υποψηφίων δεν πρέπει να είναι μεγαλύτερη των 28 
ετών. 

2. Απαιτούμενα τυπικά προσόντα: 

Απολυτήριο Μέσης Τεχνικής ή ισότιμης Σχολής και ειδικότητα ανάλογη 
με τις απαιτήσεις για το προσωπικό Κλάδου Μηχανοστασίων - Εργοστα¬ 
σίων τομέων Μηχανολογικού, Ηλεκτρολογικού, Ηλεκτρονικού και Ναυτι¬ 
κού (Τμήμα Μηχανικών Εμπορικού Ναυτικού). 

3 . 

4 .» 

Άρθρο 4 

Το άρθρο 6 του κανονισμού διαμορφώνεται όπως παρακάτω: 

«Άρθρο 6 

Μαθητεία υποψηφίων για απόκτηση άδειας 
Β' Βοηθού Μηχανοδηγού 

1. Οι υποψήφιοι υφίστανται μαθητεία μετά την οποία υποβάλλονται σε 

εξετάσεις, για να πάρουν την άδεια Β' Βοηθού Μηχανοδηγού. Η μαθητεία 
χωρίζεται σε θεωρητική, πρακτική και πορεία στις ελκτικές μονάδες. 

2. θεωρητική - πρακτική μαθητεία. 

α) Τόπος πραγματοποιήσεως: Στη Σιδηροδρομική Σχολή και στο Μηχα¬ 
νοστάσιο Αγίου Ιωάννου, Πειραιώς και Θεσσαλονίκης, 
β) Περιεχόμενο: θα διδαχθούν τα παρακάτω μαθήματα: 

(1) . Στοιχεία Μαθηματικών. 

(2) . Φυσική (μηχανική, ηλεκτρισμός). 

(3) . θερμάνσεις (ατμού - ηλεκτρικές). 

(4) . Κανονισμοί Ο.Σ.Ε. (κινήσεως, κυκλοφορίας, σημάτων, καθηκό¬ 
ντων Βοηθού Μηχανοδηγού). 

(5) . Υγιεινή και ασφάλεια της εργασίας. 

(6) . Σιδηροδρομική Ιστορία. 

(7) . Στοιχεία ξένης γλώσσας. 

(8) . Μηχανές εσωτερικής καύσεως. 

(9) . Σιδηροδρομική Τεχνολογία. 

(10) . Βασικά στοιχεία πέδης. 

(11) . Ηλεκτρολογία. 

γ) Διάρκεια: Η μαθητεία διαρκεϊ τεασερισήμισι (4 ΙΑ) μήνες, 
δ) Πρόγραμμα: Το πρόγραμμα και η έδρα διεξαγωγής της θεωρητικής - 
πρακτικής μαθητείας καθορίζεται με εγκύκλιο του γενικού Διευθυντή του 
Ο.Σ.Ε. που εκδίδεται μετά από πρόταση της Διευθύνσεως 'Ελξεως. 

ε) Προσωπικό διδασκαλίας: Για τη θεωρητική διδασκαλία των θεμάτων 
χρησιμοποιείται προσωπικό των κλάδων διπλωματούχων Μηχανικών έλ¬ 
ξεως ή Τεχνολόγων Μηχανικών 'Ελξεως. Για την πρακτική Εκπαίδευση 
χρησιμοποιείται προσωπικό του Κλάδου Προσωπικού Μηχανοστασίων και 
ειδικότερα Μηχανοστασιάρχες Ελέγχου κυκλοφορίας (Μ.Ε.Κ.). 

στ) Απόδοση κατά τη μαθητεία: κατά τη διάρκεια της μαθητείας διεξά¬ 
γονται γραπτές και προφορικές δοκιμασίες από τους διδάσκοντες. Εάν δια¬ 
πιστωθεί ότι κάποιος από τους υποψήφιους εξακολουθητικά δεν αποδίδει 
κατά τη μαθητεία παραπέμπεται, για εξέταση σε επιτροπή που αποτελείται 
από ένα Αρχιμηχανικό και ένα Διπλωματούχο Μηχανικό Έλξεως ή Τεχνο¬ 
λόγο Μηχανικό Έλξεως, που θα ορισθούν από τη Διεύθυνση Έλξεως. 

ζ) Αποτυγχάνοντες: Σε περίπτωση αποτυχίας κατά την εξέταση αυτή, η 
μαθητεία διακόπτεται και ο υποψήφιος επανέρχεται στην προηγούμενη θέση 
του αν προέρχεται από το προσωπικό που υπηρετεί στον Ο.Σ.Ε., ή απολύε¬ 
ται αν προέρχεται από άμεση πρόσληψη. 

η) Επαναξέταση: Υποψήφιοι που η μαθητεία τους διακιόπηκε κατά την 
εφαρμογή των ανωτέρω, μπορούν να λάβουν μέρος στην επόμενη σειρά μα¬ 
θητείας, εφόσον επιλεγούν σύμφωνα με τις διατάξεις του παρόντος. Η δυνα¬ 
τότητα αυτή παρέχεται μόνο μια φορά, δηλαδή περιορίζεται στην επόμενη 
εκπαιδευτική σειρά, από την οποία απομακρύνθηκε ο υποψήφιος. Αν και 
πάλι διαπιστωθεί ότι δεν είναι ικανοποιητική η απόδοση και πρόοδος του 
υποψηφίου, επανέρχεται οριστικά στον κλάδο από τον οποίο προέρχεται. 

3. Μαθητεία πορείας στις ελκτικές μονάδες: 

α) μετά την ολοκλήρωση της θεωρητικής - πρακτικής μαθητείας οι υπο¬ 
ψήφιοι πραγματοποιούν μαθητεία σε ελκτικές μονάδες. Στην φάση αυτή 
εκτελούν δοκιμαστική υπηρεσία Βοηθού Μηχανοδηγού στις ελκτικές μονά¬ 
δες με την επίβλεψη και ευθύνη αδειούχων Βοηθών Μηχανοδηγού και Μη¬ 
χανοδηγών, οι οποίοι δεν απαλλάαονται από καμία ευθύνη και υποχρέωσή 
τους από την παρουσία του υποψηφίου που μαθητεύει. Η επίδοσή τους κατά 
τη φάση αυτή παρακολουθείται τουλάχιστον δυο φορές από ένα εκπαιδευτή. 

β) Διάρκεια: η μαθητεία πορείας στις ελκτικές μονάδες διαρκεϊ τρεις (3) 
μήνες.» 

Άρθρο 5 

Οι παράγραφοι 1, 2, 3 και 4 του άρθρου 7 του Κανονισμού διαμορφώνο¬ 
νται όπως παρακάτω: 

«Άρθρο 7 . 

Διενέργεια εξετάσεων για απόκτηση άδειας 
Β' Βοηθού Μηχανοδηγού 

1. Όσοι τελειώνουν με επιτυχία τη θεωρητική - πρακτική και τη μαθη¬ 
τεία πορείας στις ελκτικές μονάδες υποβάλλονται αμέσως σε εξετάσεις για 
την απόκτηση της άδειας Β’ Βοηθού Μηχανοδηγού. 

2. Διενέργεια εξετάσεων. 

Η Διεύθυνση Έλξεως καταρτίζει ονομαστικό κατάλογο των υποψηφίων 
οι οποίοι τελείωσαν επιτυχώς τη μαθητεία τους. Με κοινή απόφαση της 
Διευθύνσεως Προσωπικού και της Διευθύνσεως Έλξεως ορίζεται η ημερο¬ 
μηνία και ο τόπος διενέργειας των εξετάσεων. 

3. Εξεταστική Επιτροπή. 

Την εξεταστική Επιτροπή αποτελούν ένας Αρχιμηχανικός Έλξεως και 
δύο Διπλωματούχοι Μηχανικοί Έλξεως ή Τεχνολόγοι Μηχανικοί Έλξεως 
του Ο.Σ.Ε., από τους οποίους ένα τουλάχιστον μέλος ήταν εκπαιδευτής των 
υποψηφίων. Η επιτροπή συγκροτείται με την παραπάνω απόφαση. 


4. Περιεχόμενο εξετάσεων. 

Οι εξετάσεις για την απόκτηση άδειας Β’ Βοηθού Μηχανοδηγού περι¬ 
λαμβάνουν τρεις δοκιμασίες με σειρά διεξαγωγής: γραπτή, προφορική και 
πρακτική σε πορεία. 

Η γραπτή δοκιμασία περιλαμβάνει εξέταση θεμάτων που αναπτύχθησαν 
κατά τη θεωρητική εκπαίδευση. 

Η προφορική δοκιμασία διεξάγεται με ερωτήσεις σε τεχνικά θέματα, κα¬ 
νονισμού κινήσεως, κανονισμού υπηρεσίας Βοηθού Μηχανοδηγού, γνώ- 
σεως λειτουργίας δηζελομηχανών κ.λ.π. σύμφωνα με την ύλη που έχουν δι¬ 
δαχθεί. Η πρακτική δοκιμασία πορείας αποβλέπει στη διαπίστωση των 
γνώσεων του υποψηφίου στα διάφορα όργανα της δηζελάμαξας στο χειρι¬ 
σμό των ατμογεννητριών, στην αναγνώριση των σημάτων γραμμής και 
σταθμών γενικά και τέλος στη διαπίστωση της ικανότητας του υποψηφίου 
να επιτύχει τη στάθμευση της αμαξοστοιχίας και την εξασφάλιση της αμα¬ 
ξοστοιχίας σε περίπτωση ατυχήματος του Μηχανοδηγού. 

5... 

Άρθρο 6 

Η παράγραφος 3 του άρθρου 8 καταργείται και οι παράγραφοι 2, 4, 5 
και 6 διαμορφώνονται όποις παρακάτω: 

και αριθμούνται ως 2, 3 και 5. 

«Άρθρο 8 

Επανεξέταση αποτυχόντων 

1. ; 

2. Όσοι αποτυγχάνουν στις εξετάσεις του άρθρου 7 του παρόντος (κατ’ 
εξαίρεση του άρθρου 37 παρ. 3 του ΓΕΚΑΠ), υποβάλλονται μετά από ένα 

(1) μήνα από την ημερομηνία αποτυχίας των, σε νέα εξέταση σύμφωνα με 
τη διαδικασία του προηγούμενου άρθρου, εκτός από τη μαθητεία που προ- 
βλέπεται στο άρθρο 6. 

3. Σε περίπτωση αποτυχίας στην επαναληπτική εξέταση ο μεν υποψή¬ 
φιος που προέρχεται από πρόσληψη για παρακολούθηση μαθητείας Βοηθού 
Μηχανοδηγού απολύεται από τον Ο.Σ.Ε., ο δε υποψήφιος που προέρχεται 
από το προσωπικό που υπηρετεί στον Ο.Σ.Ε. παραμένει οριστικά στον 
Κλάδο από τον οποίο προέρχεται. 

4. Για τη συμμετοχή του υποψηφίου στις επαναληπτικές εξετάσεις δεν 
αποτελεί κώλυμα η υπέρβαση του 28ου έτους.» 

Άρθρο 7 

Οι παράγραφοι 1 και 3 του άρθρου 10 διαμορφώνονται όπως παρακάτω: 

«Άρθρο 10 

Διορισμός επιτυχόντων και δικαιώματα αυτών 

1. Από αυτούς που επιτυγχάνουν στις εξετάσεις για απόκτηση άδειας Β’ 
Βοηθού Μηχανοδηγού συμπληρώνονται οι κενές οργανικές θέσεις του εισα¬ 
γωγικού βαθμού του κλάδου, σύμφωνα με τη σειρά επιτυχίας τους στις εξε¬ 
τάσεις, με πρόσληψη ή με μετάταξη ανάλογα. 

2 . 

3. Η λήψη άδειας Β' Βοηθού Μηχανοδηγού, κατά τη διαδικασία των 
προηγούμενων άρθρων επιτρέπει στον κάτοχό της να εξασφαλίζει υπεύθυνη 
υπηρεσία Βοηθού Μηχανοδηγού, σε ελκτικές μονάδες. 

4. 

Άρθρο 8 

Μετά το άρθρο 10 του κανονισμού ακολουθούν νέα άρθρα με αριθ. 11, 
12, 13 και 14 ως εξής: 

«Άρθρο 11 

Μαθητεία υποψηφίων για απόκτηση άδειας Α’ 

Βοηθού Μηχανοδηγού 

1. Οι επιτυχόντες στις εξετάσεις για την απόκτηση άδειας Β’ Βοηθού 
Μηχανοδηγού υφίστανται αμέσως μαθητεία μετά την οποία υποβάλλονται 
σε εξετάσεις, για να πάρουν την άδεια Α' Βοηθού Μηχανοδηγού. Η μαθη¬ 
τεία χωρίζεται σε θεωρητική, πρακτική και πορεία. 

2. θεωρητική - πρακτική μαθητεία. 

α) Τόπος πραγματοποιήσεως: Στη Σιδηροδρομική Σχολή και στα Μηχα¬ 
νοστάσια Αγίου Ιωάννου, Πειραιώς και Θεσσαλονίκης. 

β) Περιεχόμενο: Παρακολούθηση διδασκαλίας στα παρακάτω μαθή¬ 
ματα. 

(1) . Συνοπτική περιγραφή κινητηρίων μονάδων και ελκτικά στοιχεία αυ¬ 
τών. 

(2) . Οργάνωση εργασίας. 

(3) . Μηχανολογικό και Ηλεκτρολογικό Σχέδιο (Ανάγνωση λειτουργικών 
κυκλωμάτων. 

(4) . Ηλεκτρικές Μηχανές. 

(5) . Ανάλυση πέδης. 

(6) . Στοιχεία ψύξης χαι κλιματισμού. 

(7) . Γνώσεις γραμμής, συρμού κυλίσεως και ρυμουλκουμένου τροχαίου 
υλικού. 

(8) . Στοιχεία Ηλεκτρονικών. 

(9) Αποκατάσταση ανωμαλιών. 

(10) Μετάδοση κίνησης. 

γ) Διάρκεια: Η μαθητεία διαρκεί τέσσερις (4) μήνες. 

8) Πρόγραμμα: Το πρόγραμμα και η έδρα διεξαγωγής της θεωρητικής - 
πρακτικής μαθητείας καθορίζεται με εγκύκλο του Γενικού Διευθυντή του 
Ο.Σ.Ε. που εκδίδεται μετά από πρόταση της Διευθύνσεως Έλξεως. 

ε) Προσωπικό διδασκαλίας: Για τη θεωρητική διδασκαλία των θεμάτων 
χρησιμοποιείται προσωπικό των κλάδων διπλωματούχων Μηχανικών έλ¬ 
ξεως ή Τεχνολόγων μηχανικών Έλξεως. Για την πρακτική Εκπαίδευση 
χρησιμοποιείται προσωπικό του κλάδου Προσωπικού Μηχανοστασίων και 
ειδικότερα Μηχανοστασιάρχες Ελέγχου Κυκλοφορίας (Μ.Ε.Κ.). 

3. Μαθητεία πορείας στις ελκτικές μονάδες: 

α) Μετά την ολοκλήρωση της θεωρητικής - πρακτικής μαθητείας οι υπο¬ 
ψήφιοι πραγματοποιούν μαθητεία σε ελκτικές μονάδες. 

Στη φάση αυτή εκτελούν εκπαιδευτική υπηρεσία για απόκτηση εμπειρίας 
στα καθήκοντα Βοηθού μηχανοδηγού στις ελκτικές μονάδες με την επί¬ 
βλεψη και ευθύνη Βοηθών Μηχανοδηγού με άδεια Α' και Μηχανοδηγών, οι . 
οποίοι δεν απαλλάσονται από καμιά ευθύνη και υποχρέωσή τους από την 
παρουσία του υποψήφιου που μαθητεύει. Η επίδοσή τους κατά τη φάση αυτή 
παρακολουθείται τουλάχιστον δύο φορές από ένα εκπαιδευτή. 

β) Διάρκεια: Η μαθητεία πορείας στις ελκτικές μονάδες διαρκεί δύο (2) 
μήνες. 

Άρθρο 12 

Διενέργεια εξετάσεων για απόκτηση άδειας Α' $ 

Βοηθού Μηχανοδηγού 

1. Όσοι τελειώνουν με επιτυχία τη θεωρητική - πρακτική και τη μαθη¬ 
τεία πορείας στις ελκτικές μονάδες υποβάλλονται αμέσως σε εξετάσεις, για 
την απόκτηση της άδειας Α' Βοηθού Μηχανοδηγού. 

2. Διενέργεια εξετάσεων. 

Η Διεύθυνση Έλξεως καταρτίζει ονομαστικό κατάλογο των υποψηφίων 
οι οποίοι τελείωσαν επιτυχώς τη μαθητεία τους. Με κοινή απόφαση της 
Διευθύνσεως Προσωπικού και της Δ/νσεως Έλξεως ορίζεται η ημερομηνία 
και ο τόπος διενέργειας των εξετάσεων. 

3. Εξεταστική Επιτροπή. 1 

Την εξεταστική Επιτροπή αποτελούν ένας Αρχιμηχανικός Έλξεως και 
δύο Διπλωματούχοι Μηχανικοί Έλξεως ή Τεχνολόγοι Μηχανικοί Έλξεως 
του Ο.Σ.Ε. από τους οποίους ένα τουλάχιστον μέλος ήταν εκπαιδευτής των 
υποψηφίων. Η επιτροπή συγκροτείται με την παραπάνω απόφαση. 

4. Περιεχόμενο εξετάσεων. 

Οι εξετάσεις για την απόκτηση άδειας Α' Βοηθού Μηχανοδηγού περι¬ 
λαμβάνουν τρεις δοκιμασίες με σειρά διεξαγωγής: γραπτή, προφορική και 
πρακτική σε πορεία. 

Η γραπτή και προφορική δοκιμασία περιλαμβάνει εξέταση θεμάιων που 
(αναπτύχθηκαν κατά τη θεωρητική - πρακτική μαθητεία του άρθρου 11, του 
παρόντος Κανονισμού. 

Η πρακτική διαδικασία πορείας αποβλέπει στη διαπίστωση των ικανοτή¬ 
των που απέκτησε ο υποψήφιος, κατά τη διάρκεια μαθητείας πορείας, σκο¬ 
πός της οποίας ήταν η απόκτηση εμπειρίας. 

5. Όσον αφορά στη βαθμολογική κλίμακα, το γενικό βαθμό επιτυχίας 
κ.λ.π. ισχύουν τα αναγραφόμενα στην παράγραφο 5 του άρθρου 7 του Κα¬ 
νονισμού αυτού. 

Άρθρο 13 

Επανεξέταση αποτυχόντων 

1. Ο υποψήφιος που αποτυγχάνει στις εξετάσεις, απασχολείται στα κα¬ 
θήκοντα του βοηθού Μηχανοδηγού. 

2. Όσοι αποτυγχάνουν στις εξετάσεις του άρθρου 12 (κατεξαίρεση του 
άρθρου 37 παρ. 3 του ΓΕΚΑΠ) υποβάλλονται μετά από ένα (1) μήνα από 
την ημερομηνία αποτυχίας τους σε νέα εξέταση, στη δοκιμασία που απέτυ- 
χαν ή δεν έλαβαν μέρος, σύμφωνα με τη διαδικασία του προηγούμενου άρ¬ 
θρου, εκτός από τη μαθητεία που προβλέπεται στο άρθρο 11 του κανονι¬ 
σμού αυτού. 

3. Σε περίπτωση αποτυχίας στις επαναληπτικές εξετάσεις ο υποψήφιος 
παραμένει Βοηθός Μηχανοδηγού με άδεια Β' και εκτελεί καθήκοντα του 
βαθμού αυτού έχει δε τη δυνατότητα να λαμβάνει μέρος στις εξετάσεις που 
γίνονται κάθε φορά για απόκτηση άδειας Α' Βοηθού Μηχανοδηγού. 

Άρθρο 14 

Έκδοση αδειών Α' Βοηθού Μηχανοδηγού 

Η εξεταστυιή επιτροπή υποβάλλει στη Διεύθυνση Έλξεως αναλυτικό πί¬ 
νακα βαθμολογίοις των υποψηφίων υπογεγραμμένο από τα μέλη αυτής μαζί 


με τα γραπτά των υποψηφίων και πρακτικό διεξαγωγής των εξετάσεων που 
περιλαμβάνει τυχόν παρατηρήσεις σχετικές με την απόδοση των εξετασθέ- 
ντων. 

Το πρακτικό αυτό διαβιβάζεται στη Διεύθυνση Προσωπικού η οποία, σε 
διάστημα 10 ημερών από τη λήψη του, εκδίδει άδειες των επιτυγχόντων, οι 
οποίες υπογράφονται από το Διευθυντή Προσωπικού και το Διευθυντή Έλ¬ 
ξεως. Οι άδειες τοποθετούνται στους ατομικούς φακέλλους των επιτυχό- 
ντων, ενώ στις Περιφέρειες αποστέλλονται βεβαιώσεις εις διπλούν, για την 
τήρηση αρχείου και εφοδιασμό των επιτυχόντων. 

Άρθρο 9 

Ο τίτλος του Κεφαλαίου Β’ και οι παρ. 1, 2, 7 και 8 του άρθρου 11 του 
κανονισμού διαμορφώνονται όπως παρακάτω και το άρθρο παίρνει τον 
αριθμό 15 

«ΚΕΦΑΛΑΙΟ Β' 

Άδεια οδηγήσεως (Μηχανοδηγού) σιδηροδρομικών μονάδων Έλξεως 

Άρθρο 15 

Επιλογή υποψηφίων για εκπαίδευση 

1. Βοηθοί Μηχανοδηγού που είναι κάτοχοι άδειας Α’ και έχουν συμπλη¬ 
ρώσει πραγματική υπηρεσία το λιγότερο επτακόσια (700) φύλλα υπεύθυνης 
υπηρεσίας στο βαθμό του βοηθού Μηχανοδηγού έχουν το δικαίωμα να επι- 
λεγούν για εκπαίδευση και να υποβληθούν σε εξετάσεις για την απόκτηση 
άδειου; οδηγήσεως (Μηχανοδηγού) σιδηροδρομικών μονάδων έλξεως, 
οποιοσδήποτε τύπου. 

Η κατά τα άνω εκπαίδευση κλιμακώνεται σε διάστημα από τη συμπλή¬ 
ρωση του πιο πάνω ορίου των επτακοσίων (700) φύλλων και μέχρι τη συ¬ 
μπλήρωση δετούς υπηρεσίας των υποψηφίων στο βαθμό του Βοηθού Μη¬ 
χανοδηγού. 

2. Ο κάτοχος της άδειας αυτής έχει το δικαίωμα οδηγήσεως σιδηροδρο¬ 
μικών μονάδων Έλξεως οποιοσδήποτε τύπου. Η άδεια αυτή του λοιπού θα 
ονομάζεται για συντομία «άδεια οδηγήσεως ελκτικών μονάδων». 

3 . 

4 .. 

5 .. .. 

6 . 

7. Οι υποψήφιοι, που αναφέρονται στο άρθρο αυτό, για την απόχτηση 
άδειας οδηγήσεως (Μηχανοδηγού) ελκτικών μονάδων υποβάλλονται πριν 
αρχίσει η εκπαίδευσή τους σε υγειονομικό έλεγχο, για διαπίστωση της ικα¬ 
νότητάς τους για σιδηροδρομική υπηρεσία, σύμφωνα με τις σχετικές διατά¬ 
ξεις του κανονισμού κρίσεως της σωματικής ικανότητας του υπό πρόσληψη 
και του υπηρετούντος προσωπικού του Ο.Σ.Ε., που θα ισχύει κατά το χρόνο 
της εκπαιδεύσεως. Σε εφαρμογή της διαδικασίας του άρθρου 23 του παρό¬ 
ντος όσοι υποψήφιοι δεν πληρούν τις ανωτέρω διατάξεις αποκλείονται από 
τις εξετάσεις. 

8. Σε διάστημα δέκα (10) ημερών από την τελική επιλογή των υποψη¬ 
φίων ο Γενικός Διευθυντής του Ο.Σ.Ε. μετά από πρόταση της Διευθύνσεως 
Έλξεως εκδίδει απόφαση, μέσω της Διευθύνσεως Προσωπικού, που ορίζει 
εκείνους, που θα λάβουν μέρος στην εκπαίδευση για τη λήψη της άδειας 
οδηγήσεως (Μηχανοδηγού) ελκτικών μονάδων. 

Άρθρο 10 

Το άρθρο 12 του Κανονισμού διαμορφώνεται όπως παρακάτω και παίρ¬ 
νει τον αριθμό 16. 

«Άρθρο 16 

Εκπαίδευση υποψηφίων · 

1. Οι υποψήφιοι Μηχανοδηγοί υφίστανται εκπαίδευση μετά την οποία 
υποβάλλονται σε εξετάσεις για να πάρουν τη σχετική άδεια. Η εκπαίδευση 
χωρίζεται σε θεωρητική - πρακτική και πορεία. 

2. θεωρητική - πρακτική εκπαίδευση. 

α) Τόπος πραγματοποιήσεως: Στη Σιδηροδρομική Σχολή ή στα Μηχα¬ 
νοστάσια ΜΑΙ, ΜΠΡ και Μθ. Η εκπαίδευση αυτή μπορεί να επεκταθεί και 
στα εργοστάσια ΕΠ και ΕΘ. 

β) Περιεχόμενο: Παρακολούθηση διδασκαλίας σε θέματα θεωρητικής 
και πρακτικής Εκπαίδευσης, ανάλυσης κυκλωμάτων, λειτουργίας μηχανι¬ 
σμών, εντοπισμού ανωμαλιών και τρόπου αποκατάστασης αυτών. 

γ) Διάρκεια: Η εκπαίδευση διαρκεί δύο (2) μήνες. 

6) Πρόγραμμα - Προσωπικό διδασκαλίας - Απόδοση κατά την εκπαί¬ 
δευση. Ισχύουν ό,τι και για τους Βοηθούς Μηχανοδηγού (άρθρο 6 παρ. δ, ε, 

οτ)· 

ε) Αποτυγχάνοντες: Σε περίπτωση αποτυχίας κατά την εξέταση αυτή η 
εκπαίδευση διακόπτεται και ο υποψήφιος επανέρχεται στην προηγούμενη 
θέση του ως Βοηθός Μηχανοδηγού. 

στ) Επανεξέταση: Υποψήφιοι που η εκπαίδευσή τους διακόπηκε κατά την 
εφαρμογή των ανωτέρω, μπορούν να λάβουν μέρος στην επόμενη σειρά εκ- 
παιδεύσεως, εφόσον επιλέγουν με τις διατάξεις του παρόντος, Η δυνατότητα 
αυτή δίδεται μόνο για δύο φορές και περιορίζεται για τις επόμενες εκπαιδευ¬ 
τικές σειρές από εκείνη, που για πρώτη φορά απομακρύνθηκε ο υποψήφιος. 
Αν διαπιστωθεί και στην τρίτη εκπαίδευση μη ικανοποιητική απόδοση και 
πρόοδος του υποψηφίου, επανέρχεται οριστικά στη θέση Βοηθού Μηχανο¬ 
δηγού. 

3. Μαθητεία πορείας στις ελκτικές μονάδες. 

α) Μετά την ολοκλήρωση της θεωρητικής - πρακτικής εκπαιδεύαεως οι 
υποψήφιοι πραγματοποιούν εκπαίδευση σε ελκτικές μονάδες. Στη φάση 
αυτή εκτελούν δοκιμαστική υπηρεσία Μηχανοδηγού (οδήγηση) με την επί¬ 
βλεψη αδειούχων Μηχανοδηγών, οι οποίοι δεν απαλλάσονται από καμιά 
ευθύνη και υποχρέωσή τους από την παρουσία του υποψηφίου που εκπαι¬ 
δεύεται. 

Η επίδοσή τους κατά τη φάση αυτή παρακολουθείται τουλάχιστον δύο 
φορές από ένα εκπαιδευτή. 

β) Διάρκεια: Η μαθητεία πορείας στις ελκτικές μονάδες διαρκεί τέσσερις 
(4) μήνες. Ο χρόνος αυτός θα κατανέμεται ανάλογα, στους διάφορους τύ¬ 
πους των ελκτικών μονάδων, από την'αρμόδια Διεύθυνση.» 

Άρθρο 11 

Η παράγραφος 1 και το β' εδάφιο της παραγράφου 2 του άρθρου 13, δια¬ 
μορφώνονται όπως παρακάτω και το άρθρο αυτό παίρνει τον αριθμό 17. 

«Άρθρο 17 
Διενέργεια Εξετάσεων 

1. Όσοι τελειώνουν με επιτυχία τη θεωρητική - πρακτική και μαθητεία 
πορείας υποβάλλονται αμέσως σε εξετάσεις για την απόκτηση της άδειας 
οδηγήσεως (Μηχανοδηγού) ελκτικών Μονάδων. 

2 . 

Ιδιαίτερα, (αντικείμενο των εξετάσεων είναι η εξακρίβωση της ικανότη¬ 
τας του Μηχανοδηγού για πλήρη και λεπτομερειακό χειρισμό όλων των ορ¬ 
γάνων της ελκτικής μονάδας και για αποτελεσματική αντιμετώπιση βλα¬ 
βών έλκοντος και ελκόμενου υλικού, κατά την πορεία. 

Άρθρο 12 

Το άρθρο 14 του Κανονισμού διαμορφώνεται όπως παρακάτω και παίρ¬ 
νει τον αριθμό 18. 

«Άρθρο 18 

Επαναξέταση αποτυχόντων 

1. Ο υποψήφιος που αποτυγχάνει στις εξετάσεις επανέρχεται στη θέση 
του Βοηθού Μηχανοδηγού. 

2. Οι αποτυχόντες έχουν το δικαίωμα να λάβουν μέρος σε δύο επαναλη¬ 
πτικές εξετάσεις, στη δοκιμασία που απέτυχαν ή δεν έλαβαν μέρος, οι 
οποίες θα απέχουν μεταξύ τους τουλάχιστον 6 μήνες από την ημερομηνία 
αποτυχίας τους, σύμφωνα με τη διαδικασία του προηγούμενου άρθρου, 
εκτός από την εκπαίδευση που προβλέπεται από το άρθρο 16. 

3. Όσοι αποτύχουν και στη δεύτερη επαναληπτική εξέταση έχουν τη δυ¬ 
νατότητα να μετέχουν στις εξετάσεις που κάθε φορά γίνονται στα επόμενα 
10 χρόνια από την τελευταία εξέταση. 

4. Εφόσον δεν πετύχουν και στις εξετάσεις που γίνονται κατά το διά¬ 
στημα αυτό παραμένουν οριστικά στο βαθμό του Βοηθού Μηχανοδη¬ 
γού. 

Άρθρο 13 

Το άρθρο 15 του Κανονισμού διαμορφώνεται όπως παρακάτω και παίρ¬ 
νει τον αριθμό 19. 

«Άρθρο 19 

Έκδοση αδειών οδηγήσεως (Μηχανοδηγού) 

Για την έκδοση των αδειών οδηγήσεως του Κεφαλαίου Β' εφαρμόζονται 
οι διατάξεις του άρθρου 9 του κανονισμού αυτού και χορηγείται με την ίδια 
διαδικασία η άδεια οδηγήσεως Γ', μετά δε παρέλευση δύο (2) ετών και χω¬ 
ρίς άλλη διαδικασία χορηγείται η άδεια οδηγήσεως Β'.» 

Άρθρο 14 

Το άρθρο 16 του κανονισμού διαμορφώνεται όπως παρακάτω και παίρ¬ 
νει αριθμό 20. 

«Άρθρο 20 

Δικαιώματα επιτυχόντων 

Αυτοί που επιτυγχάνουν, σύμφωνα με το άρθρο 17 του παρόντος κανονι¬ 
σμού, στις εξετάσεις για την απόκτηση άδειας οδήγησης Γ ελκτικών μονά¬ 
δων αποκτούν το αντίστοιχο τυπικό προσόν για προαγωγή στο βαθμό του 


Μηχανοδηγού Β’, σύμφωνα με τις διατάξεις του ΓΕ.ΚΑ.Π.» 

Άρθρο 15 

Μετά το άρθρο 20 του κανονισμού αυτού ακολουθούν νέα άρθρα με αριθ. 
21 και 22 ως εξής: 

«Άρθρο 21 

Κριτήρια και προϋποθέσεις επιλογής 
για χορήγηση άδειας οδηγήσεως Α' 

1. Ως κριτήριο επιλογής για τη χορήγηση άδειας οδηγήσεως Α' λαμβά- 
νονται υπόψη: 

α) (1). Ο Μέσος Όρος των εξετάσεων σε γραπτά, προφορικά και πορεία, 
για την απόκτηση άδειας Β' Βοηθού Μηχανοδηγού. 

(2) . Ο Μέσος Όρος των εξετάσεων σε γραπτά, προφορικά και πορεία, 
για την απόκτηση άδειας Α' Βοηθού Μηχανοδηγού. 

(3) . Το διπλάσιο του μέσου Όρου των εξετάσεων σε γραπτά, προφορικά 
και πορεία για την απόκτηση άδειας οδηγήσεως Γ'. 

Το άθροισμα των υποπεριπτώσεων (1), (2) και (3) διαιρούμενο δια του 
αριθμού 4 διαμορφώνει την τελική βαθμολογία των τριών φάσεων εκπαί¬ 
δευσης. 

β) Ο Μέσος Όρος των φύλλων πιότητας της τελευταίας πενταετίας διαι¬ 
ρούμενος δια του αριθμού 6 (που είναι τα τυπικά και ουσιαστικά προσόντα). 

γ) Το 30% του χρόνου υπηρεσίας που έχει διανύσει ως κάτοχος άδειας 
οδηγήσεως (Μηχανοδηγός) ελκτικών μονάδων. 

2. Βασικές προϋποθέσεις επιλογής για χορήγηση άδειας οδηγήσεως Α' 
είναι: 

α) Προϋπηρεσία τουλάχιστον (5) ετών στα καθήκοντα του Μηχανοδηγού 
και οπωσδήποτε χίλιες (1.000) εργάσιμες ημέρες στα κυρίως καθήκοντά 
του και 

β) Αίτηση του ενδιαφερομένου. 

Άρθρο 22 

Κριτήρια και προϋποθέσεις για προαγωγή 
στο βαθμό του Μηχανοστασιάρχη Β' 

1. Ως κριτήρια για την προαγωγή στο βαθμό του Μηχανοστασιάρχη Β’ 
λαμβάνονται υπόψη: 

α) (1). Ο Μέσος Όρος των εξετάσεων σε γραπτά, προφορικά και πορεία 
για την απόκτηση άδειας Β' Βοηθού Μηχανοδηγού. 

(2) . Ο Μέσος Όρος των εξετάσεων σε γραπτά, προφορικά και πορεία, 
για την απόκτηση άδειας Α’ Βοηθού Μηχανοδηγού. 

(3) . Το διπλάσιο του Μέσου Όρου των εξετάσεων σε γραπτά, προφορικά 
και πορεία για την απόκτηση άδειας οδηγήσεως Γ'. 

Το άθροισμα των υποπεριπτώσεων (1), (2) και (3) διαιρούμενο δια του 
αριθμού 4 διαμορφώνει την τελική βαθμολογία των τριών φάσεων εκπαί¬ 
δευσης. 

β) Ο Μέσος Όρος των φύλλων ποιότητας της τελευταίας πενταετίας 
διαιρούμενο δια του αριθμού 6 (που είναι τα τυπικά και ουσιαστικά προσό¬ 
ντα). · 

γ) Το 30% του χρόνου υπηρεσίας που έχει διανύσει ως κάτοχος άδειας 
οδηγήσεως (Μηχανοδηγός) ελκτικών μονάδων. 

2. Βασικές προϋποθέσεις για την προαγωγή στο βαθμό του μηχανοστα¬ 
σιάρχη Β' είναι: 

α) Η προϋπηρεσία ως Μηχανοδηγός τουλάχιστον δεκατριών (13) χρό¬ 
νων. 

β) Ειδικότερ'α για το Μηχανοστασιάρχη Ελέγχου Κυκλοφορίας 
(.Μ.Ε.Κ.) απαιτείται προϋπηρεσία με άδεια οδηγήσεως Α' (Μηχανοδηγού) 
ελκτικών μονάδων τουλάχιστον ενός (1) χρόνου και συμμετοχή σε επιμόρ¬ 
φωση, της οποίου; η διάρκεια, τα αντικείμενα και άλλες λεπτομέρειες καθο¬ 
ρίζονται κάθε φορά με απόφαση της Διεύθυνσης Έλξεως. 

γ) Αίτηση του ενδιαφερομένου. 

Άρθρο 16 

Το εισαγωγικό εδάφιο της παραγράφου 1 του άρθρου 17 διαμορφώνεται 
όπως παρακάτω και το άρθρο αυτό παίρνει τον αριθμό 23. 

«ΚΕΦΑΛΑΙΟ Γ' 

Περιοδική ιατρική επανεξέταση 
βοηθών Μηχανοδηγού και Μηχοινοδηγών 

Άρθρο 23 

Σκοπός και χρονικές περίοδοι των εξετάσεων. 

1. Για να πιστοποιηθεί ότι δεν αλλοιώθηκαν τα στοιχεία σωματικής ικα- 
νότητοις για σιδηροδρομική υπηρεσία των Βοηθών Μηχανοδηγού και των 
Μηχοινοδηγών, υποβάλλονται σε περιοδικές ιατρικές εποοιεξετάσεις από την 
υγειονομική υπηρεσία του Ο.Σ.Ε. ή από Κρατικά Νοσοκομεία, σύμφωνα με 

τις διατάξεις του Κανονισμού κρίσεως της σωματικής ικανότητας που εκά- 
στοτε ισχύει για το προσωπικό που υπηρετεί και γι’ αυτό που πρόκειται να 
προαληφθεί ως εξής: 

Άρθρο 24 

Το άρθρο 17 που αναφέρεται στο άρθρο 18 του κανονισμού αναριθμεϊται 
σε 23 και το άρθρο 18 παίρνει τον αριθμό 24. 

Άρθρο 17 

Το άρθρο 19 του Κανονισμού παραμένει ως έχει και παίρνει τον αριθμό 
25. 

Άρθρο 18 

1. Τα άρθρα 20 και 21 του Κανονισμού αυτού παραμένουν όπως έχουν 
και παίρνουν αριθμό 26 και 27 αντίστοιχα. 

2. Τα άρθρα 17 και 19 που αναφέρονται στις παραγράφους 1 και 2 οεντί- 
στοιχα του άρθρου 20 αναριθμούνται σε 23 και 25 αντίστοιχα. 

Άρθρο 19 

Ο τίτλος του κεφαλαίου Δ' και το άρθρο 22 του Κανονισμού, που παίρνει 
τον αριθμό 28 διαμορφώνονται όπως παρακάτω: 

«ΚΕΦΑΛΑΙΟ Δ' 

Οδήγηση ελκτικών μονάδων από άλλα πρόσωπα 

Άρθρο 28 

Προσωπικό του Κλάδου Τεχνιτών Μηχανοστασίων - Εργοστασίων 

Για να μετακινηθούν ελκτικές μονάδες αποκλειστικά μέσα στα Μηχανο¬ 
στάσια και στα Εργοστάσια, μπορεί να χρησιμοποιηθεί προσωπικό του Κλά¬ 
δου Τεχνιτών Μηχανοστασίων - Εργοστασίων, για τη διευκόλυνση επι¬ 
σκευών των με απόφαση της Γενικής Διευθύνσεως του Ο.Σ.Ε., που εκδίδε- 
ται μετά από πρόταση της Διευθύνσεως Έλξεως. 

Άρθρο 20 

Οι παράγραφοι 1 και 4 του άρθρου 23, που παίρνει τον αριθμό 29, δια¬ 
μορφώνονται όπως παρακάτω: 

«Άρθρο 29 

Προϋποθέσεις Οδηγήσεως 

1, Το προσωπικό των κλάδων που αναφέρονται στο άρθρο 30 εκπαιδεύε¬ 
ται, εφόσον επιλεγεί από την υπηρεσία, για να αποκτήσει άδεια οδηγήσεως 
ελκτικών μονάδων, ως εξής: 

α) Μετά από υγειονομική εξέταση, σύμφωνα με το άρθρο 5 του παρόντος 
κανονισμού. 

β) Μετά από μαθητεία πορείας σε ελκτικές μονάδες σύμφωνα με τα προ- 
βλεπόμενα, πλην του χρόνου για τους Βοηθούς Μηχανοδηγού (άρθρου 6 
παρ. 3β) και Μηχανοδηγούς (άρθρο 16 παρ. 3β). 

(1) . Η έκταση της πρακτικής μαθητείας σε ελκτικές μονάδες, τα στάδια 
και η χρονική διάρκειά τους καθώς και οι τυχόν πρόσθετες προϋποθέσεις 
καθορίζονται στο επόμενο άρθρο, ανάλογα με τον κλάδο και το τμήμα του 
κλάδου. 

(2) . Το πρόγραμμα και ο τόπος που γίνεται η εκπαίδευση καθορίζονται 
με εγκύκλιο του Γενικού Διευθυντή του Ο.Σ.Ε., μετά από πρόταση της Διευ- 
θύνσεως Έλξεως. 

(3) . Για τη διδασκαλία των θεμάτων χρησιμοποιούνται Διπλωματούχοι 
Μηχανικοί ' Ελξεως ή Τεχνολόγοι Μηχανικοί Έλξεως. 

(4) . Η διδασκαλία συμπληρώνεται με πρακτικές επιδείξεις και εφαρμο¬ 
γές στα συνεργεία επισκευής των μηχανοστασίων και εργοστασίων. 

Κατά τη διάρκεια της πιο πάνω εκπαιδεύσεως γίνονται γραπτές και προ¬ 
φορικές εξετάσεις από αυτούς που διδάσκουν. Αν διαπιστωθεί ότι κάποιος 
υποψήφιος δεν αποδείδει κατ’ εξακολούθηση στη διάρκεια της εκπαιδεύ- 
σεως, παραπέμπεται για εξέταση σε επιτροπή που αποτελείται από ένα Αρ¬ 
χιμηχανικό και ένα διπλωματούχο Μηχανικό Έλξεως ή Τεχνολόγο Μηχα¬ 
νικό Έλξεως που ορίζονται από τη Διεύθυνση Έλξεως. 

γ) Μετά από επιτυχείς εξετάσεις στος οποίες υποβάλλονται το αργότερο 
μέσα σε δύο (2) μήνες από τη λήξη της εκπαιδεύσεως κάθε βαθμίδας (Βοη¬ 
θού Μηχανοδηγού ή Μηχανοδηγού), σύμφωνα με τα προβλεπόμενα στα 
άρθρα 7 (παράγραφοι 3,4, και 5) και 17 (παρ. 2), εκτός από τις γραπτές 
εξετάσεις. 

2 . 

3. .. 

4. Αφού ο υποψήφιος πετύχει στις εξετάσεις, αποκτά το δικαίωμα να εξα¬ 
σφαλίζει υπηρεσία ως βοηθός Μηχανοδηγού ελκτικών μονάδων ή ως Μη¬ 


χανοδηγός ελκτικών μονάδων και εκδίδεται σχετική άδεια σύμφωνα με τις 
διατάξεις του άρθρου 9. 

5 .... 

6 ... 

Άρθρο 21 

Ο τίτλος και η β' περίπτωση του άρθρου 24 του Κανονισμού που παίρνει τον 
αριθμό 30, διαμορφώνεται όπως παρακάτω: 

Άρθρο 30 

Διάρκεια εκπαιδεύσεως Διπλωματούχων Μηχανικών Έλξεως και Τε¬ 
χνολόγων Μηχανικών Έλξεως. 

β) Πενήντα (50) εργάσιμες ημέρες, ως Μηχανοδηγοί ελκτικών μονά¬ 
δων. 

Άρθρο 22 

Το αναφερόμενο άρθρο 11 της υποπαραγράφου α της παραγράφου 1 του 
άρθρου 25 αναριθμεϊται σε 15 και η παράγραφος 3 του αυτού άρθρου 25 
που παίρνει τον αριθμό 31, διαμορφώνεται όπως παρακάτω: 

Άρθρο 31 

1. 

2 . 

3. Οι πιο πάνω εξετάσεις γίνονται από Επιτροπή που αποτελείται από 
ένα Αρχιμηχανικό και δύο Διπλωματούχους Μηχανικούς Έλξεως, ή Τε¬ 
χνολόγους Μηχανικούς Έλξεως. Η επιτροπή συγκροτείται από τη Διεύ¬ 
θυνση Έλξεως και εκδίδεται σχετική απόφαση του Γενικού Διευθυντή του 
ΟΣΕ. 

Η βαθμολογία γίνεται σύμφωνα με όσα προβλέπονται στην παράγραφο 5 
του άρθρου 7 αυτού του κανονισμού. 

4 .. 

5 ... 

6 .. 

Άρθρο 23 

Το άρθρο 26 του Κανονισμού που παίρνει τον αριθμό 32 παραμένει ως έχει. 

'Αρθρο 24 

Το άρθρο 27 του Κανονισμού αυτού που παίρνει τον αριθμό 33 διαμορφώ¬ 
νεται όπως παρακάτω: 

«Μεταβατικές διατάξεις 

Άρθρο 33 

Κάτοχοι άδειας Βοηθού Μηχανοδηγού 

Ι.'Οσοι κατά τη δημοσίευση των εν λόγω τροποποιήσεων του Κανονι¬ 
σμού αυτού έχουν άδεια Βοηθού Μηχανοδηγού να υποστούν εκπαίδευση 
προκειμένου ν’ αποκτήσουν την άδεια Μηχανοδηγού για να προαχθούν στο 
βαθμό αυτό. 

2. Όσοι βρίσκονται σε μαθητεία κατά τη δημοσίευση του κανονισμού αυ¬ 
τού, για να αποκτήσουν την παραπάνω άδεια θα τελειώσουν τη μαθητεία, 
κατά παρέκκλιση των διατάξεων του παρόντος. 

Άρθρο 25 

Μετά το άρθρο 33 του Κανονομσού αυτού ακολουθούν νέα άρθρα με αριθμ. 
34,35,36,37,38 και 39 ως ακολούθως: 

Άρθρο 34 

Επιλογή υποψηφίων για Εκπαίδευση 

1. Οι κάτοχοι άδειας Βοηθού Μηχανοδηγού που έχουν συμπληρώσει 
3ετή υπηρεσία στο βαθμό του Βοηθού Μηχανοδηγού έχουν δικαίωμα να 
επιλεγούν για εκπαίδευση και να υποβληθούν σε εξετάσεις για την από¬ 
κτηση άδειας οδηγήσεως (Μηχανοδηγού) σιδηροδρομικών μονάδων Έλ¬ 
ξεως οποιουδήποτε είδους. 

2. Ο κάτοχος της άδειας αυτής έχει το δικαίωμα οδηγήσεως σιδηροδρο¬ 
μικών μονάδων έλξεως οποιουδήποτε τύπου. Η άδεια αυτή του λοιπού θα 
ονομάζεται για συντομία «άδεια οδηγήσεως ελκτικών μονάδων». 

3. Η Διεύθυνση Προσωπικού του ΟΣΕ μαζί με τη Διεύθυνση Έλξεως συ¬ 
ντάσσουν πίνακα υποψηφίων για εκπαίδευση ανάλογα με τις προβλεπόμενες 
κενές οργανικές θέσεις, που πρόκειται να δημιουργηθούν στο βαθμό του 
Μηχανοδηγού για τα επόμενα δύο χρόνια. 

4. Κατά τη σύνταξη του πίνακα λαμβάνεται υπόψη αποκλειστικά η σειρά 
αρχαιότητας από τους υπηρετούντες στο βαθμό του Βοηθού Μηχανοδηγού 
εκτός από τους κατωτέρω εξαιρουμένους. Για την εργασία αυτή εξετάζονται 

το ποινολόγιο και τα φύλλα ποιότητας των υποψηφίων, που έχουν αυντα- 
χθεί στην τελευταία τριετία. Από τα στοιχεία αυτά προκύπτει αν ο υποψή¬ 
φιος έχει υποπέσει επανειλημένα σε παραπτώματα των άρθρων 137 και 
επόμενα του ΓΕΚΑΠ, η έχει αποδεδειγμένα μειωμένα ουσιαστικά προσό¬ 
ντα, οπότε δεν επιλέγεται για εκπαίδευση και εξετάσεις. Για τη μη επιλογή 
του πρέπει νε συνταχθεί πρακτικό που να αιτιολογεί τους λόγους της εξαιρέ- 
σεώς του. Το πρακτικό αυτό υπογράφεται από το Διευθυντή 'Ελξεως και το 
Διευθυντή Προσωπικού του ΟΣΕ. 

5. Όσοι αποκλείονται, βάσει της προηγούμενης παραγράφου, δεν μπο¬ 
ρούν να επανακριθουν ως υποψήφιοι για τη συμμετοχή τους σε επόμενη εκ¬ 
παιδευτική σειρά για τη λήψη άδειας οδηγήσεως μηχανοδηγού, πριν περά¬ 
σουν δύο χρόνια από τον αποκλεισμό τους. Στην περίπτωση αυτή λαμβάνο- 
νται υπόψη τα φύλλα ποιότητάς τους, που έχουν συνταχθεί στα δύο αυτά 
χρόνια. 

6. Όσοι αποκλείονται, σε εφαρμογή της παρ. 4, έχουν το δικαίωμα να 
υποβάλουν ένσταση κατά της πράξεως αποκλεισμού τους. Αρμόδιο για την 
οριστική εκδίκαση της ενστάσεως ορίζεται το I Πρωτοβάθμιο Συμβούλιο 
Προαγωγών του άρθρου 50 του ΓΕΠΑΚ. Η ένσταση υποβάλλεται σε διά¬ 
στημα πέντε (5) ημερών από την έγγραφη ανακοίνωση αποκλεισμού του 
υποψηφίου και εκδικάζεται σε διάστημα δέκα πέντε (15) ημερών από την 
υποβολή της, ώστε ο υποψήφιος σε περίπτωση που δικαιωθεί, να μπορεί να 
λάβει μέρος στην ίδια εκπαιδευτική σειρά. 

7. Οι υποψήφιοι, που αναφέρονται στο άρθρο αυτό, για την απόκτηση 
άδειας οδηγήσεως (Μηχανοδηγού) ελκτικών μονάδων υποβάλλονται πριν 
αρχίσει η εκπαίδευσή τους σε υγειονομικό έλεγχο, για διαπίστωση της ικα¬ 
νότητάς τους για σιδηροδρομική υπηρεσία, σύμφωνα με τις σχετικές διατά¬ 
ξεις του κανονισμού κρίσεως της σωματικής ικανότητάς του υπό πρό- 
ακληψη και του υπηρετούντος προσωπικού του ΟΣΕ, που θα ισχύει κατά το 
χρόνο της εκπαιδεύσεως. Σε εφαρμογή της διαδικασίας του άρθρου 23 του 
παρόντος όσοι υποψήφιοι δεν πληρούν τις ανωτέρω διατάξεις αποκλείονται 
από τις εξετάσεις. 

8. Σε διάστημα δέκα (10) ημερών από την τελική επιλογή των υποψη¬ 
φίων ο Γενικός Διευθυντής του ΟΣΕ, μετά από πρόταση της Διευθύνσεως 
'Ελξεως εκδίδει απόφαση, μέσω της Διευθύνσεως Προσωπικού, που ορίζει 
εκείνους που θα λάβουν μέρος στην εκπαίδευση για τη λήψη της άδειας οδη¬ 
γήσεως (Μηχανοδηγού) ελκτικών μονάδων. 

Άρθρο 35 

Εκπαίδευση Υποψηφίων 

1. Οι υποψήφιοι Μηχανοδηγοί υφίστανται εκπαίδευση μετά την οποία 
υποβάλλονται σε εξετάσεις για να πάρουν τη σχετική άδεια. Η εκπαίδευση 
χωρίζεται σε θεωρητική - Πρακτική και πορεία. 

θεωρητική - Πρακτική Εκπαίδευση: 

α) Τόπος πραγματοποιήσεως: Στη σιδηροδρομική Σχολή ή στα Μηχανο¬ 
στάσια ΜΑΙ, ΜΠΡ και ΜΘ. Η εκπαίδευση αυτή μπορεί να επεκταθεί και 
στα εργαστάσια ΕΠ και ΕΘ. 

β) Περιεχόμενο: θα διδαχθούν τα παρακάτω μαθήματα: 

(1) Κανονισμοί (κινήσεως, κυκλοφορίας, σημάτων, Καθηκόντων Μηχα¬ 
νοδηγού) 

(2) Μαθηματικά 

(3) Φυσική 

(4) Υγιεινή και Ασφάλεια της εργασίας. 

(5) Ψύξη - Κλιματισμός. 

(6) Γενικά περί πέδης 

(7) Ανάγνωση σχεδίου (Ηλεκτρολογικού, Μηχανολογικού) 

(8) Ανωμαλίες Τροχαίου Υλικού 

(9) Γνώσεις γραμμής, σχέσεις γραμμής - συρμού. 

(10) Ρυμουλκούμενο Τροχαίο Υλικό 

(11) Λειτουργικά κυκλώμτα κινητήριου υλικού 

(12) Έννοιες ηλεκτρολογίας τροχαίου υλικού 

(13) Οργάνωση Εργασίας 

(14) Έννοια μετάδοσης κίνησης. 

γ) Διάρκεια: Η εκπαίδευση διαρκεί τρεις (3) μήνες. 

δ) Πρόγραμμα - Προσωπικό διδασκαλίας - Απόδοση κατά την εκπαί¬ 
δευση (ισχύουν ότι και για την απόκτηση άδειας Β' Βοηθού Μηχανοδηγού 
άρθρο 6 παρ. 2δ, ε, στ). 

ε) Αποτυγχάναντες: Σε περίπτωση αποτυχίας κατά την εξέταση αυτή η 
εκπαίδευση διακόπτεται και ο υποψήφιος επανέρχεται στην προηγούμενη 
θέση του ως Βοηθός Μηχανοδηγού. 

στ) Επανεξέταση: Υποψήφιοι που η εκπαίδευσή τους διακόπηκε κατά την 
εφαρμογή των ανωτέρω, μπορούν να λάβουν μέρος στην επόμενη σειρά εκ- 
παιδεύσεως, εφόσον επιλεγούν σύμφωνα με τις διατάξεις του παρόντος. Η 
δυνατότητα αυτή δείδεται μόνο για δύο φορές και περιορίζεται για τις επό¬ 
μενες εκπαιδευτικές σειρές από εκείνη, που για πρώτη φορά απομακρύν¬ 
θηκε ο υποψήφιος. 


Αν διαπιστωθεί και στην τρίτη εκπαίδευση μη ικανοποιητική απόδοση 
και πρόοδος του υποψηφίου, επανέρχεται οριστικά στη θέση του Βοηθού 
Μηχανοδηγού. 

Μαθητεία πορείας στις ελκτικές μονάδες. 

α) Μετά την ολοκλήρωση της θεωρητικής - πρακτικής εκπαιδεύσεως οι 
υποψήφιοι πραγματοποιούν εκπαίδευση σε ελκτικές μονάδες. Στη φάση 
αυτή εκτελούν δοκιμαστική υπηρεσία Μηχανοδηγού (οδήγηση) με την επί¬ 
βλεψη αδειούχων Μηχανοδηγών, οι οποίοι δεν απαλλάσσονται από καμιά 
ευθύνη και υποχρέωσή τους, από την παρουσία του υποψηφίου που εκπαι¬ 
δεύεται. 

Η επίδοσή τους κατά τη φάση αυτή παρακολουθείται τουλάχιστον δύο 
φορές από ένα εκπαιδευτή. 

β) Διάρκεια: Η μαθητεία πορείας στις ελκτικές μονάδες διαρκεί τρεις (3) 
μήνες. Ο χρόνος αυτός θα κατανέμεται ανάλογα, στους διάφορους τύπους 
των ελκτικών μονάδων, από την αρμόδια Διεύθυνση. 

Άρθρο 36 

Διενέργεια Εξετάσεων 

1. Όσοι τελειώνουν με επιτυχία τη θεωρητική - πρακτική και μαθητεία 
πορείας υποβάλλονται, σε εξετάσεις για την απόκτηση της άδειας οδηγή¬ 
σεως (Μηχανοδηγού) ελκτικών μονάδων. 

2. Διενέργεια εξετάσεων. 

Η Διεύθυνση 'Ελξεως καταρτίζει ονομαστικό κατάλογο των υποψηφίων 
οι οποίοι τελείωσαν επιτυχώς τη μαθητεία τους. Με κοινή απόφαση της 
Διευθύνσεως Προσωπικού και της Διευθύνσεεος 'Ελξεως ορίζεται η ημερο¬ 
μηνία καί ο τόπος διενέργειας των εξετάσεων. 

3. Διαδιακσία εξετάσεων. 

Οι υποψήφιοι υποβάλλονται σε εξετάσεις γραπτές, προφορικές και πο¬ 
ρεία. 

α) Οι γραπτές εξετάσεις θα γίνονται από τους εκπαιδευτές κάθε μαθήμα¬ 
τος. 

Για κάθε μάθημα ορίζεται συντελεστής βαρύτητας (άθροισμα συντελε¬ 
στών θα είναι η μονάδα) ο οποίος πολλαπλασιαζόμενος με το βαθμό κάθε 
μαθήματος μας δίνει το βαθμό επιτυχίας στο μάθημα αυτό. Το άθροισμα 
των βαθμών επιτυχίας αποτελεί τον τελικό βαθμό της γραπτής εξέτασης. Ο 
συντελεστής βαρύτητας και η κατανομή των ωρών σε κάθε μάθημα θα κα¬ 
θορίζονται με απόφαση της Γενικής Διεύθυνσης, ύστερα από πρόταση της 
Διευθύνσεως 'Ελξεως. 

Μετά το πέρας των ως άνω εξετάσεων η βαθμολογία παραδίδεται από 
τους εκπαιδευτές στη Διεύθυνση 'Ελξεως. 

Εάν ο τελικός βαθμός των γραπτών εξετάσεων είναι κάτω του έξι (6) ο 
υποψήφιος θεωρείται αποτυχών και αποκλείεται από τη συνέχιση των εξε¬ 
τάσεων. 

β) Οι προφορικές εξετάσεις και η πορεία θα γίνονται από τριμελή Επι¬ 
τροπή που συγκροτείται με μέριμνα της Διευθύνσεως 'Ελξεως, μέλη της 
οποί<*ς θα είναι εκπαιδευτές, που συμμετείχαν στη θεωρητική και πρακτική 
εκπαίδευση της συγκεκριμένης ομάδας και στέλεχος της Υπηρεσίας Έλ- 
ξεως της Διευθύνσεως Περιφερείοις. 

4. Περιεχόμενο Εξετάσεων. 

Η προφορική δοκιμασία διεξάγεται με ερωτήσεις σε τεχνικά θέματα, κα¬ 
νονισμούς κινήσεως, κανονισμού υπηρεσίαις Μηχανοδηγού, γνώσεως λει¬ 
τουργίας δηζελομηχανών κ.λ.π. σύμφωνα με την ύλη που έχουν διδαχθεί. 
Η πρακτική δοκιμασία πορείας αποβλέπει στη διαπίστωση των γνώσεων 
του υποψηφίου στα διάφορα όργανα της ελκτικής μονάδοις στο χειρισμό των 
ατμογεννητριών, στην αναγνώριση των σημάτων γραμμής και σταθμών 
γενικά. 

Ιδιαίτερα, αντικείμενο των εξετάσεων είναι η αξακρίβωση της ικανότη¬ 
τας του Μηχανοδηγού για πλήρη και λεπτομερειακό χειρισμό όλων των ορ¬ 
γάνων της ελκτικής μονάδας και για αποτελεσματική αντιμετώπιση βλα¬ 
βών έλκοντος και ελκόμενου υλικού, κατά την πορεία. 

5. Κάθε μέλος της επιτροπής βαθμολογεί χωριστά καθένα από τους υπο¬ 
ψήφιους με τη βαθμολογική κλίμακα από 0 έως 10 για καθεμιά από τις δύο 
δοκιμασίες. Ως βαθμός σε καθεμία των παραπάνω δύο δοκιμασιών, λαμβά- 
νεται ο μέσος όρος της βαθμολογίου; των τριών (3) μελών της επιτροπής. Ο 
υποψήφιος θεωρείται ότι πέτυχε σε καθεμία από τις δοκιμασίες αυτές οιν πά¬ 
ρει βαθμό έξι (6) και άνω. Σε περίπτωση που αποτύχει σε μία από τις δύο 
δοκιμασίες, θεωρείται ότι απέτυχε στις εξετάσεις. Γενικός βαθμός επιτυχίας 
του υποψηφίου στις εξετάσεις θεωρείται ο μέσος όρος των βαθμών του στις 
τρεις επί μέρους δοκιμασίες ο βαθμός αυτός καθορίζει και τη σειρά επιτυ¬ 
χίας του στις εξετάσεις. 

Άρθρο 37 

Επαναξέταση αποτυχόντων 

Ο υποψήφιος που αποτυγχάνει στυ; εξετάσευ; επανέρχεται στη θέση του 
Βοηθού Μηχανοδηγού. 

Οι αποτυχόντες έχουν το δικαίωμα να λάβουν μέρος σε δύο επαναληπτι¬ 
κές εξετάσεις, στη δοκιμασία που απέτυχαν ή δεν έλαβαν μέρος, οι οποίες θα 
απέχουν μεταξύ τους τουλάχιστον 6 μήνες από την ημερομηνία αποτυχίας 
τους, σύμφωνα με τη διαδικασία του προηγούμενου άρθρου. 

Όσοι αποτύχουν και στη δεύτερη επαναληπτική εξέταση έχουν τη δυνα¬ 
τότητα να μετέχουν στις εξετάσεις που κάθε φορά γίνονται στο στάδιο που 
επέτυχαν ή δεν έλαβαν μέρος. 

Άρθρο 38 

Έκδοση αδειών οδηγήσεως (Μηχανοδηγού) 

Για την έκδοση των αδειών οδηγήσεως του κεφαλαίου Β' εφαρμόζονται οι 
διατάξεις του άρθρου 9 του Κανονισμού αυτού και χορηγείται με την ίδια 
διαδικασία η άδεια οδηγήσεως Γ’, μετά δε παρέλευση δύο (2) ετών και χω¬ 
ρίς άλλη διαδικασία χορηγείται η άδεια οδηγήσεως Β’ 

Άρθρο 39 

Δικαιώματα επιτυχόντων 

Αυτοί που επιτυγχάνουν με το άρθρο 17 του παρόντος κανονισμού, στις 
εξετάσεις για την απόκτηση άδειας οδηγήσεως Γ' ελκτικών μονάδων, απο¬ 
κτούν το αντίστοιχο τυπικό προσόν για προαγωγή στο βαθμό του Μηχανο¬ 
δηγού Β' σύμφωνα με τις διατάξεις του ΓΕΚΑΠ. 

Άρθρο 26 

Τα άρθρα 28 και 29 του Κανονισμού αυτού παραμένουν όπως έχουν και 
οιναριθμούνται σε 40, 41 αντίστοιχα. 

Άρθρο 27 

Το εισαγωγικό εδάφιο της παρ. 1 του άρθρου 30 του Κανονισμού αυτού 
διαμορφώνεται και τ’ αναφερόμενα στην περίπτωση γ' άρθρα 13,14, και 
15 αναριθμούνται σε 17,18,και 19 αντίστοιχα, το δε άρθρο παίρνει τον 
αριθμό 42. 

Άρθρο 42 


1. Όσοι κατέχουν ένα μόνο δίπλωμα ή άδεια οδηγήσεως (Μηχανοδη¬ 
γού) Δηζελαμαξών ή Αυτοκινηταμαξών κατά τη δημοσίευση του παρόντος 
κανονισμού, αποκτούν την ενιαία άδεια οδηγήσεως ελκτικών μονάδων που 
καθορίζεται από τον κανονισμό αυτό με τις εξής προϋποθέσεις: 

2 ... 

3. 

Άρθρο 28 

Μετά το άρθρο 42 του Κανονισμού αυτού ακολουθούν νέα άρθρα με 
αριθμ. 43,44,45 και 46 ως εξής: 

«Άρθρο 43 

Κάτοχοι άδειας οδηγήσεως (Μηχανοδηγού) 

Ελκτικών μονάδων 

1. Όσοι κατά τη δημοσίευση των τροποποιήσεων αυτών του Κανονισμού 
κατέχουν την άδεια αυτή θα υποατούν Εκπαίδευση θεωρητική και πρακτική 
σκοπός της οποίας δεν θα είναι ο χαρακτηρισμός επιτυχία ή αποτυχία, αλλά 
η δυνατότητα, εξασφάλισης βαθμολογίας απαραίτητης, ως ένα από τα κρι¬ 
τήρια αξιολόγησης, για παραπέρα εξέλιξη. 

2. Για το σκοπό αυτό το παραπάνω προσωπικό χωρίζεται σε τρεις (3) 
Ομάδες με κριτήριο την ηλικία ως εξής: 

Α' Ομάδα: Περιλαμβάνει τους γεννηθέντες μέχχρι και το 1949. 

Β' Ομάδα: Περιλαμβάνει τους γεννηθέντες από το 1950 μέχρι 1954. 

Γ' Ομάδα: Περιλαμβάνει τους γεννηθέντες από 1955 και μετά. 
Εκπαίδευση Ομάδων. 

Α’ Ομάδα 

Θεωρητική και πρακτική εκπαίδευση διάρκειας είκοσι πέντε (25) εργασί¬ 
μων ημερών κατά την οποία θα δαδαχθούν τα παρακάτω μαθήματα, 
α) Ανωμαλίες Τροχαίου Υλικού (εντοπισμός και άρση), 
β) Υγιεινή - Ασφάλεια 
γ) Έννοιες μαθηματικών 
δ) Έννοιες φυσικής 

ε) Γνώσεις ρυμουλκούμενου Τροχαίου Υλικού 
στ) Γνώσεις γραμμής, σχέσεις γραμμής - συρμού. 

Β' Ομάδα 

θεωρητική και πρακτική εκπαίδευση διάρκειας σαράντα (40) εργασίμων 
ημερών κατά την οποία θα διδαχθούν τα παρακάτω μαθήματα, 
α) Ανωμαλίες Τροχαίου Υλικού (εντοπισμός και άρση), 
β) Υγιεινή - Ασφάλεια 
γ) Έννοιες μαθηματικών 


δ) Έννοιες φυσικής 

ε) Γνώσεις ρυμουλκούμενου Τροχαίου Υλικού 
στ) Γνώσεις γραμμής, σχέσεις γραμμής - συρμού, 
ζ) Ψύξη - Κλιματισμός 
η) Ανάγνωση σχεδίου. 

Γ' Ομάδα 

θεωρητική και πρακτική εκπαίδευση διάρκειας πενήντα (50) εργασίμων 
ημερών κατά την οποία θα διδαχθούν τα παρακάτω μαθήματα, 
α) Ανωμαλίες Τροχαίου Υλικού (εντοπισμός και άρση), 
β) Υγιεινή - Ασφάλεια 
γ) Έννοιες μαθηματικών 
δ) Έννοιες φυσικής 

ε) Γνώσεις ρυμουλκούμενου Τροχαίου Υλικού 
στ) Γνώσεις γραμμής, σχέσεις γραμμής - συρμού. 
ζ)Ψύξη - Κλιματισμός 
η) Ανάγνωση σχεδίου. 

3. Μετά το πέρας της εκπαιδεύσεως κάθε Ομάδας διενεργούνται εξετά¬ 
σεις γραπτές και προφορικές. 

α) Οι γραπτές εξετάσεις γίνονται από τους εκπαιδευτές κάθε μαθήματος. 
Για κάθε μάθημα ορίζεται συντελεστής βαρύτητας (άθροισμα συντελεστών 
είναι η μονάδα) ο οποίος πολλαπλασιαζόμενος με το βαθμό κάθε μαθήματος 
μας δίνει το βαθμό επιτυχίας στο μάθημα αυτό. 

Το άρθροισμα των βαθμών επιτυχίας αποτελεί τον τελικό βαθμό της 
γραπτής εξέτασης. Ο συντελεστής βαρύτητας και η κατανομή των ωρών σε 
κάθε μάθημα καθορίζεται με απόφαση της Γενικής Διεύθυνσης, ύστερα από 
πρόταση της Διευθύνσεως Έλξεως. 

Μετά το πέρας των ως άνω εξετάσεων η βαθμολογία παραδίδεται από 
τους εκπαιδευτές στη Διεύθυνση Έλξεως. 

β) Οι προφορικές εξετάσεις γίνονται από τριμελή Επιτροπή που συγκρο¬ 
τείται με μέριμνα της Διευθύνσεως Έλξεως, μέλη της οποίας είναι εκπαι¬ 
δευτές, που συμμετείχαν στη θεωρητική και πρακτική εκπαίδευση της συ¬ 
γκεκριμένης ομάδας και στέλεχος της Υπηρεσίας Έλξεως της Διευθύνσεως 
Περιφέρειας. 

Η προφορική δοκιμασία διεξάγεται με ερωτήσεις σε τεχνικά θέματα και 
γενικότερα σε θέματα που έχουν διδαχθεί. 

Κάθε μέλος της επιτροπής βαθμολογεί χωριστά καθένα από τους υποψή¬ 
φιους με τη βαθμολογική κλίμακα από 0 έως 10. 

Ως βαθμός λαμβάνεται ο μέσος όρος της βαθμολογίας των τριών (3) με¬ 
λών της επιτροπής. 

4. Γενικός βαθμός επιτυχίας του υποψήφιου στις εξετάσεις θεωρείται ο 
μέσος όρος των βαθμών του στις δύο επί μέρους διοκιμασίες. Ο βαθμός αυ¬ 
τός καθορίζει και τη σειρά επιτυχίας του στις εξετάσεις. 

Άρθρο 44 

Οι κάτοχοι άδειας οδηγήσεως (Μηχανοδηγοί) ελκτικών μονάδων, που 
υπηρετούν στο Δίκτυο κατά τη δημοσίευση των τροποποιήσεων του Κανονι¬ 
σμού αυτού, θεωρείται ότι έχουν άδεια οδηγήσεως Β' 

Άρθρο 45 

Κριτήρια και προϋποθέσεις επιλογής 
για χορήγηση άδειας οδηγήσεως Α' 

1. Ως κριτήρια επιλογής για τη χορήγηση άδειου; οδηγήσεως Α' λαμβά- 
νονται υπόψη: 

α) Ο μέσος όρος των εξετάσεων, που αναφέρονται στα άρθρα 36 και 43 
του Κανονισμού αυτού, κατά περίπτωση. 

β) Ο μέσος όρος των Φύλλων Ποιότητας της τελευταίας πενταετίας διαι¬ 
ρούμενος δια του αριθμού έξι (6) (που είναι τα τυπικά και ουσιαστικά προσό¬ 
ντα). 

γ) Το 50% του χρόνου υπηρεσίας, που έχει διανύσει ως κάτοχος άδειας 
οδηγήσεως (Μηχανοδηγός) ελκτικών μονάδων. 

2. Βασικές προϋποθέσεις επιλογής για χορήγηση άδειας οδηγήσεως Α' 
είναι: 

α) Η προϋπηρεσία ως Μηχανοδηγός τουλάχιστον πέντε (5) χρόνια και 
οπωσδήποτε χίλιες (1000) εργάσιμες ημέρες στα κυρίως καθήκοντά του 
και 

β) Αίτηση του ενδιαφερομένου. 

Άρθρο 46 

Κριτήριο και προϋποθέσεις για προαγωγή στο Βαθμό του Μηχανοστα- 
σιάρχη Β 

1. Ως κριτήρια για την προαγωγή στο βαθμό του Μηχανοστασιάρχη Β' 
λαμβάνονται υπόψη: 

- α) Ο μέσος όρος των εξετάσεων που αναφέρονται στα άρθρα 36 και 43 
του Κανονιμσού αυτού, κατά περίπτωση. 

β) Ο μέσος όρος των Φύλλων Ποιότητας της τελευταίας πενταετίας διαι¬ 
ρούμενος δια του αριθμού έξι (6) (που είναι τα τυπικά και ουσιαστικά προσό¬ 
ντα). 

γ) Το 50% του χρόνου υπηρεσίας, που έχει διανύσει ως κάτοχος άδειας 
οδηγήσεως (Μηχανοδηγός) ελκτικών μονάδων. 

2. Βασικές προϋποθέσεις για την προαγωγή στο βαθμό του Μηχανοστα¬ 
σιάρχη Β’ είναι: 

α) Προϋπηρεσία ως Μηχανοδηγός, τουλάχιστον δέκα (10) ετών. 

β) Ειδικότερα για το Μηχανοστασιάρχη Ελέγχου Κυκλοφορίας (ΜΕΚ) 
απαιτείται προϋπηρεσία με άδεια οδηγήσεως Α' (Μηχανοδηγού) ελκτικών 
μονάδων τουλάχιστον ένός έτους και συμμετοχή σε επιμόρφωση της οποίας 
η διάρκεια, τα αντικείμενα και άλλες λεπτομέρειες καθορίζονται κάθε φορά 
με απόφαση της Διεύθυνσης Έλξεως. 

γ) Αίτηση του ενδιαφερομένου. 

Άρθρο 29 

Το άρθρο 31 του Κανονισμού αυτού καταργείται και το άρθρο 32 παρα¬ 
μένει ως έχει και αναριθμείται-σε 47. 

Άρθρο 30 

Το άρθρο 33 του Κανονισμού αυτού παίρνει τον αριθμό 48. 

Το εδάφ. β’ της παρ. 1 διαμορφώνεται. 

Μετά την παράγραφο 1 ακολουθούν δύο νέες παράγραφοι με αριθμ. 2 και 
3 και υπάρχουσες με αριθμ. 2 και 3 αναριθμούνται σε 4 και 5 ως εξής: 

«ΚΕΦΑΛΑΙΟ Ζ' 

Άρθρο 48 
Τελικές Διατάξεις 

1 . 

Εκτός από την πιο πάνω βασική μαθητεία ή εκπαίδευση αν κριθεί ανα¬ 
γκαίο το προσωπικό που έχει οποιαδήποτε άδεια μπορεί να εκπαιδευτεί συ¬ 
μπληρωματικά σε τροχαίο έλκον υλικό που κυκλοφορεί για πρώτη φορά στο 
δίκτυο του ΟΣΕ ή να εκπαιδευτεί για επέκταση, εμπέδωση ή υπενθύμιση 
των γνώσεων που ήδη έχει. 

2. Οι διατάξεις του Κανονισμού που αναφέρονται στη διαδικασία εξετά¬ 
σεων για προαγωγή στο βαθμό του Μηχανοστασιάρχη, τίθενται σε ισχύ από 
επομένης της τροποποιήσεως των διατάξεων του Γενικού Κανονισμού Προ¬ 
σωπικού με την οποία θα απαλειφθεί ο βαθμός του Μηχανοστασιάρχη Β' 
από εφαρμοζόμενο σήμερα σύστημα εξετάσεων. 

3. Στις εξετάσεις που διενεργούνται από Επιτροπές, θα παρίσταται και 
εκπρόσωπος που θα ορίζεται κάθε φορά από το συνδικαλιστικό όργανο του 
Προσωπικού Έλξης χωρίς να συμμετέχει στη διαδικασία των εξετάσεων. 

4 . 

5 .'.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ ΑΡ1ΣΤ. ΚΑΛΑΝΤΖΑΚΟΣ 

ΜΕΤΑΦΟΡΩΝ 8. ΕΠΙΚΟΙΝΩΝΙΩΝ 

ΝΙΚ. ΑΝ. ΓΚΕΛΕΣΤΑΘΗΣ 
-♦- 

Αριθ. 21187 (2) 

Ψήφιση Ο.Ε.Τ. κοινότητας Πηλίου Ν. Εύβοιας 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 και τις όμοιες του Ν. 
1586/86 για βαθμολόγηση διάρθρωση των θέσεων του Δημοσίου, Νομι¬ 
κών Προσώπων Δημοσίου Δικαίου και των ΟΤΑ. 

2. Την αριθμ. 9/22/91 απόφαση του Κ.Σ. Πηλίου με την οποία ψηφίζε¬ 
ται νέος Οργανισμός Εσωτερικής Υπηρεσίας. 

3. Την αριθμ. 5/91 σύμφωνη γνώμη και απόφαση του Υπηρεσιακού 


Συμβουλίου του άρθρου 5 του Ν. 1188/81 που διατυπώθηκε στο αριθμ. 3/ 
1991 πρακτικό. 

4. Ολόκληρο το σχετικό φάκελλο, αποφασίζουμε: 

Εγκρίνουμε την αριθμ. 9/22/91 απόφαση του Κ.Σ. Πηλίου, που αναφέ- 
ρεται στην ψήφιση Ο.Ε.Υ., όπως ειδικώτερα σ’ αυτήν αναφέρεται και με την 
κατωτέρω διαβάθμιση. 

Γ ραμματεία 

Μία (1) θέση γραμματέα κλάδου ΔΕΙ Διοικ. με βαθμούς Γ-Δ. 

Μία (1) θέση κλητήρα - θυρωρών Γενικών Καθηκόντων κλάδου ΥΕ1 με 
βαθμούς Δ-Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 18 Σεπτεμβρίου 1991 

Με εντολή Νομάρχη 
Ο Διευθυντής 

. Δ. ΚΟΚΚΑΛΑΣ 

Αριθ. 1227 (3) 

Αναπροσαρμογή εφάπαξ αποζημιώσεως Φορτ/τών Λιμένα Καβάλας». 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Νόμου 3200/55 «περί διοικητικής αποκεντρώ- 
σεως» σε συνδυασμό με το από 28.6.1955 Β.Δ./γμα, όπως συμπληρώθη¬ 
καν με το Ν.Δ. 532/70 και Β.Δ. 711/70. 

2. Τις διατάξεις του Κ.Ν. 5167/1932 και Ν. 1082/80. 

3. Τις διατάξεις του Π.Δ. 368/1989 «Οργανισμός Υπουργείου Εργα¬ 
σίας» και Π.Δ. 369/1989 «οργάνωση των Υπηρεσιών Εργασίας Νομαρ¬ 
χιών». 

4. Τις διατάξεις του Κανονισμού Διοικήσεως, λειτουργίας και παροχών 
του ΚΑΦ Λιμένα Καβάλας. 

5. Το αριθμ. 8/1991 Πρακτικό της Δ,Ε. του ΚΑΦ λιμένα Καβάλας, 
σχετικά με αύξηση της εφάπαξ αποζημιώσεως Φορτ/τών. 

6. Τα αριθμ. 13710/7.8.1990 και 18990/829/28.6.1991 έγγραφα 
του Υπουργείου Εργασίας και Υπουργείου Εθνικής Οικονομίας, αντίστοιχα, 
με τα οποία συμφωνούν για αύξηση του ποσού της εφάπαξ αποζημιώσεως 
του ΚΑΦ Λιμένα Καβάλας στα Κλιμάκια, με ανώτατο όριο αφάπαξ απζη- 
μιώσεως 2.038.500 δραχμές. 

7. Το γεγονός ότι υπάρχουν οι σχετικές οικονομικές δυνατότητες στο 
ΚΑΦ Λιμένα Καβάλας, αποφασίζουμε: 

Εγκρίνουμε την απόφαση, που περιλαμβάνεται στο Πρακτικό αριθμ. 8/ 
1991 της Δ.Ε. του ΚΑΦ Λιμένα Καβάλας, σχετικά με την τροποποίηση 
του άρθρου 16 παρ. 2 του Κανονισμού Διοικήσεως Λειτουργίας και Παρο¬ 
χών του ΚΑΦ Λιμένα Καβάλας. 

1 .. 

2. Για τους έχοντας 10 έτη συμμετοχή στην ασφάλιση του ΚΑΦ Λιμένα 
Καβάλας τριακόσιες ογδόντα επτά χιλιάδες πεντακόσιες (387.500) δραχ¬ 
μές. Το ποσό αυτό που θεωρείται βασικό προσαυξάνεται κατά εβδομήντα 
μία χιλιάδες τριακόσιες (71.300) δραχμές για κάθε άνω της 10 ετίας έτος 
συμμετοχής στο ΚΑΦ Λιμένα Καβάλας και μέχρι συμπληρώσεως 30 ετούς 
συμμετοχής. Για κάθε άνω της 30 ετίας έτος συμμετοχής στο ΚΑΦ Λιμένα 
Καβάλας και μέχρι συμπληρώσεως 35 έτη συμμετοχής προσαυξάνεται 
κατά σαράντα πέντε χιλιάδες (45.000) δραχμές με ανώτατο όριο της εφά¬ 
παξ αποζημιώσεως το ποσό των δύο εκατομμυρίων τριάντα οκτώ χιλιάδων 
πεντακοσϊων (2.038.500) δραχμών, που να καλύπτει φορτ/τή με πραγμα¬ 
τική υπηρεσία τριάντα πέντε (35) ετών. 

Κατά τα λοιπά εξακολουθούν να ισχύουν για τον υπολογισμό της εφάπαξ 
αποζημιώσεως των φορ/τών Λιμένα Καβάλας οι διατάξεις του Κανονισμού 
που δεν τροποποιούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 4 Σεπτεμβρίου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







